CELEX: 62010FN0057
Language: hu
Date: 2010-07-14 00:00:00
Title: F-57/10. sz. ügy: 2010. július 14-én benyújtott kereset — Pedeferri és társai kontra Bizottság

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/36
            
         2010. július 14-én benyújtott kereset — Pedeferri és társai kontra Bizottság
   (F-57/10. sz. ügy)
   2011/C 55/66
   Az eljárás nyelve: olasz
   
      Felek
   
   
      Felperesek: Stefano Pedeferri és társai (Sangiano, Olaszország) (képviselő: G. Vistoli ügyvéd)
   
      Alperes: Európai Bizottság
   
      A jogvita tárgya és leírása
   
   Annak megállapítása, hogy a felperesek az Európai Bizottság alkalmazottai, és visszahelyezésük az isprai Közös Kutatóközpont személyzeti állományába. Továbbá, az általuk elszenvedett vagyoni és nem vagyoni károk megtérítése.
   
      Kereseti kérelmek
   
   A Közszolgálati Törvényszék
   
               —
            
            
               állapítsa meg, és mondja ki, hogy a felperesek hogy a felperesek nem önálló vállalkozói munkaviszonya konkrétan az 1396/60. sz.. olasz állami törvény nyílt megsértésével jött létre, és ezen okból állapítsa meg, hogy a felperesek nem önálló vállalkozói munkaviszonya az Európai Bizottság alkalmazásában jött létre, a felpereseket az elvégzett feladatokért illető vonatkozó munkaszerződésekkel, munkabérekkel és társadalombiztosítási járulékokkal együtt, minden egyes felperes tekintetében a tényleges munkavégzés időpontjától, illetve a bírósági eljárás során megállapítandó eltérő időponttól kezdődően;
            
         
               —
            
            
               kötelezze az Európai Bizottságot, hogy helyezze vissza a felpereseket az isprai Közös Kutatóközpont szolgálati személyi állományába, a vonatkozó jogszabályi, bérezési és társadalombiztosítási bánásmód mellett;
            
         
               —
            
            
               kötelezze az Európai Bizottságot a felpereseket mint a Közös Kutatóközpont alkalmazottait illető járandóságok megfizetésére, megszüntetve a társadalom- és egészségbiztosítási bánásmód eltéréseit, amennyiben erre az ítélet kötelezi, az Európai Unió kisegítő biztonsági alkalmazott munkakört betöltő alkalmazottai tekintetében alkalmazott jogálláshoz és gazdasági helyzethez viszonyítva;
            
         
               —
            
            
               vagyoni és nem vagyoni kártérítés címén ismerje el az egyes felperesek tekintetében a fenti indokok alapján számukra elismert összeg 50 %-át, de legalább 50 000 eurót.